تورکیه جمهوریتی جمهوررئیسی رجب طیب اردوغان, تلفن آرقه لی, اوکراین جمهوررئیسی ولادیمیر زلنسکی بیلن سوزله شدی.
تورکیه جمهوررئیسلیک علاقه باشقرمه سی تامانیدن بیریلگن بیانات گه کوره, صحبتده, 24- فبروری دن بیری دوام ایتیاتگن روسیه بیلن اوکراین اورته سیده گی اوروش بوییچه سونگّی ینگیلیک لر باره سیده بحث ایتیلگن.
صحبتده اردوغان, غله انتقالی توغریسیده گی معما نینگ همکارلیک دایره سیده ییچیلیشی بوییچه خرسندچیلیک بیلدیردی.
اوکراین و روسیه غله سی نینگ ساتیله آلیشی نینگ دنیا اوچون حیاتی اهمیت گه ایگه ایکن لیگی نی بیلدیرگن اردوغان, غله انتقالی نینگ دوامی نینگ اهمیتی گه دقت قره تدی.
جمهوررئیس اردوغان, اوکراین ارضی تمامیتی نینگ اسره لیب قالینیشی مفکوره سی بیلن, اوروش معما سی گه عادلانه بیر ییچیم یولی نینگ تاپیلیشی اوچون دیپلماتیک فعالیت لر نی آرتیریش کیره ک ایکن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
